Ved weekendens DM i indendørs Atletik tog Aalborg Atletik hele 14 medaljer.

Ved de danske mesterskaber i indendørs atletik for unge blev det til 14 medaljer til Aalborg Atletik. Det er en klar fremgang i forhold til sidste år, hvor det blev til syv medaljer. Hele tre medaljer blev af guld. Nanna Boholm blev dansk mester på 400 meter, og Morten Bonde blev dansk mester i både højdespring og trespring. Derudover blev det til flere personlige rekorder til klubbens deltagere.